เงินบาทเปิด 35.58 แนวโน้มแกว่งแคบ รอติดตามตัวเลขศก.สหรัฐฯ
เงินบาทเปิดตลาดที่ระดับ 35.58 บาท/ดอลลาร์ จากเย็นวันศุกร์ที่ระดับ 35.55/57 บาท/ดอลลาร์ ก่อนที่จะขยับมาอยู่ที่ 35.55 บาท/ดอลลาร์ เมื่อเวลา 09.30 น.
2 พ.ย. 2558

นักบริหารเงิน เปิดเผยว่า เงินบาทเปิดตลาดที่ระดับ 35.58 บาท/ดอลลาร์ จากเย็นวันศุกร์ที่ระดับ 35.55/57 บาท/ดอลลาร์ ก่อนที่จะขยับมาอยู่ที่ 35.55 บาท/ดอลลาร์ เมื่อเวลา 09.30 น.
“วันนี้น่าจะแกว่งตัวในกรอบแคบๆ สัปดาห์นี้ยังไม่มีปัจจัยใหม่ ตลาดรอดูตัวเลขจ้างงาน(นอกภาคเกษตรกรรมของสหรัฐ) คืนวันศุกร์ที่จะมีผลต่อการตัดสินใจปรับดอกเบี้ยของเฟด(ธนาคารกลางสหรัฐ) ในเดือนธันวาคม” นักบริหารเงิน กล่าว
โดยคาดว่าวันนี้เงินบาทจะเคลื่อนไหวอยู่ในกรอบระหว่าง 35.50-35.65 บาท/ดอลลาร์